[{"text_idx": "#000002", "text": "Share this postClose sharing boxArdo Puna resultatiivsest ma\u0308ngust Soome liigas vo\u0303iduks ei piisanudTwitterFacebookLinkedIn"}, {"text_idx": "#000004", "text": "Soome meistriliiga vaheturniiril kohtusid Ardo Puna ja Helsingi IFK eile oma grupi liidripositsiooni hoidva Grankulla IFK vo\u0303istkonnaga ning pidid koduva\u0308ljakul vastaste paremust tunnistama."}, {"text_idx": "#000005", "text": "Po\u0303hiturniiri ja\u0308rel jagunesid kaheksa meeskonda Soome meistriliigas pooleks, HIFK ja\u0308i viiendaks ning ja\u0308tkab ma\u0308nge alumises tabelipooles. Teine eestlaste koduklubi, Siuntio IF pa\u0308a\u0308ses viimasena esinelikusse. U\u0308lemise grupi esimesed kaks pa\u0308a\u0308sevad otse poolfinaalidesse ning neli ja\u0308rgmist vo\u0303istkonda ma\u0308ngivad omavahel veerandfinaale. Pealinna vo\u0303istkond vo\u0303ttis vahegruppi kaasa 3 punkti, neile ja\u0308rgnesid GRIFK(2), Turu IFK(1) ja PIF(0)."}, {"text_idx": "#000006", "text": "Ma\u0308ngu alustas teravamalt ku\u0308lalisvo\u0303istkond ning vo\u0303ttis avavilest ohjad enda ka\u0308tte. Poolaja keskel viskas Puna aga kaks va\u0308ravat ja\u0308rjest ning viigistas seisu 8:8 peale. 24. minutil oli HIFK ku\u0308ll taas 11:14 kaotusseisu ja\u0308a\u0308nud, kui selle ja\u0308rel enam vastastel skoorida ei lastud ning ise tabati neljal korral ja vaheajale mindi minimaalses eduseisus."}, {"text_idx": "#000007", "text": "Teine poolaeg algas vo\u0303rdsete lahingus, kus kumbki vo\u0303istkond midagi ja\u0308rele ei andnud. 48. minutil viis Ardo Puna kolmas ja\u0308rjestikkune tabamus pealinna tiimi 28:25 ette. Vastased vo\u0303tsid aja maha ning nende treener luges ma\u0308ngijatele o\u0303iged so\u0303nad peale, sest viis minutit hiljem olid tablool taas viiginumbrid. Kohtumise lo\u0303pp kuulus Grankulla tiimile, kes suutis kolmeva\u0308ravalise spurdi abil Helsingist kahe punktiga kodu teele asuda."}, {"text_idx": "#000009", "text": "\u201cKui viskame kodusaalis 32 va\u0308ravat, siis sellest peaks vo\u0303iduks piisama, kuid ta\u0308na see nii ei olnud,\u201d kommenteeris HIFK-i peatreener Jaakko Horelli ma\u0308nguja\u0308rgses pressiteates. \u201cO\u0303nnitlen vastaseid veerandfinaalidesse pa\u0308a\u0308su puhul.\u201d"}, {"text_idx": "#000010", "text": "Helsingi vo\u0303istkonna seis alumises vahegrupis on nu\u0308u\u0308d keeruline, kuna kaotatud on ko\u0303ik neli kohtumist. Gruppi juhib GRIFK (10), neile ja\u0308rgnevad Turu IFK (5), HIFK (3) ja PIF (2). Eestlase koduklubil ja\u0308a\u0308b veel pidada kaks ma\u0308ngu."}, {"text_idx": "#000012", "text": "Soomlased lo\u0303petasid hooaja. Cocks vo\u0303ib ja\u0308a\u0308da va\u0308lja ko\u0303rgemast eurosarjast"}, {"text_idx": "#000016", "text": "Soome karikavo\u0303istluste veerandfinaalis kohtusid eestlaste vo\u0303istkonnad"}]